ระเบียบคณะกรรมการพิจารณาค่าตอบแทนผู้เสียหายระเบียบคณะกรรมการพิจารณาค่าตอบแทนผู้เสียหายและค่าทดแทนและค่าใช้จ่ายแก่จำเลยในคดีอาญาว่าด้วยการยื่นคำขอและวิธีพิจารณาคำขอค่าตอบแทนค่าทดแทนและค่าใช้จ่าย(ฉบับที่ ๓)พ.ศ. ๒๕๕๔ โดยที่เป็นการสมควรปรับปรุงระเบียบคณะกรรมการพิจารณาค่าตอบแทนผู้เสียหาย และค่าทดแทน และค่าใช้จ่ายแก่จำเลยในคดีอาญา ว่าด้วยการยื่นคำขอและวิธีพิจารณาคำขอค่าตอบแทน ค่าทดแทนและค่าใช้จ่าย พ.ศ. ๒๕๔๕อาศัยอำนาจตามความในมาตรา ๔ มาตรา ๖ มาตรา ๒๓ และมาตรา ๒๔แห่งพระราชบัญญัติค่าตอบแทนผู้เสียหาย และค่าทดแทนและค่าใช้จ่ายแก่จำเลยในคดีอาญาพ.ศ. ๒๕๔๔ คณะกรรมการพิจารณาค่าตอบแทนผู้เสียหายและค่าทดแทนและค่าใช้จ่ายแก่จำเลยในคดีอาญาโดยความเห็นชอบของรัฐมนตรีว่าการกระทรวงยุติธรรม จึงออกระเบียบไว้ ดังต่อไปนี้ข้อ ๑ ระเบียบนี้เรียกว่าระเบียบคณะกรรมการพิจารณาค่าตอบแทนผู้เสียหาย และค่าทดแทน และค่าใช้จ่ายแก่จำเลยในคดีอาญาว่าด้วยการยื่นคำขอ และวิธีพิจารณาคำขอค่าตอบแทน ค่าทดแทนและค่าใช้จ่าย (ฉบับที่๓) พ.ศ. ๒๕๕๔ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิกบทนิยามคำว่าคำขอ ในข้อ ๓ แห่งระเบียบคณะกรรมการพิจารณาค่าตอบแทนผู้เสียหายและค่าทดแทนและค่าใช้จ่ายแก่จำเลยในคดีอาญา ว่าด้วยการยื่นคำขอและวิธีพิจารณาคำขอค่าตอบแทน ค่าทดแทนและค่าใช้จ่าย พ.ศ. ๒๕๔๕ข้อ ๔ ให้ยกเลิกบทนิยามคำว่าคณะอนุกรรมการ ในข้อ ๓แห่งระเบียบคณะกรรมการพิจารณาค่าตอบแทนผู้เสียหายและค่าทดแทนและค่าใช้จ่ายแก่จำเลยในคดีอาญา ว่าด้วยการยื่นคำขอและวิธีพิจารณาคำขอค่าตอบแทนค่าทดแทนและค่าใช้จ่าย พ.ศ. ๒๕๔๕ และให้ใช้ความต่อไปนี้แทนคณะอนุกรรมการ หมายความว่าคณะอนุกรรมการที่คณะกรรมการพิจารณาค่าตอบแทนผู้เสียหายและค่าทดแทนและค่าใช้จ่ายแก่จำเลยในคดีอาญามอบหมายให้พิจารณาหรือปฏิบัติการอย่างใดอย่างหนึ่งข้อ ๕ ให้ยกเลิกบทนิยามคำว่าเจ้าหน้าที่ ในข้อ ๓แห่งระเบียบคณะกรรมการพิจารณาค่าตอบแทนผู้เสียหายและค่าทดแทนและค่าใช้จ่ายแก่จำเลยในคดีอาญา ว่าด้วยการยื่นคำขอและวิธีพิจารณาคำขอค่าตอบแทน ค่าทดแทนและค่าใช้จ่าย พ.ศ. ๒๕๔๕และให้ใช้ความต่อไปนี้แทนเจ้าหน้าที่ หมายความว่าข้าราชการ พนักงานราชการหรือบุคคลใดที่ได้รับมอบหมายจากสำนักงานช่วยเหลือทางการเงินแก่ผู้เสียหายและจำเลยในคดีอาญาให้ปฏิบัติหน้าที่ตามระเบียบนี้ข้อ ๖ ให้ยกเลิกบทนิยามคำว่าพนักงานเจ้าหน้าที่ ในข้อ ๓ แห่งระเบียบคณะกรรมการพิจารณาค่าตอบแทนผู้เสียหายและค่าทดแทนและค่าใช้จ่ายแก่จำเลยในคดีอาญาว่าด้วยการยื่นคำขอและวิธีพิจารณาคำขอค่าตอบแทน ค่าทดแทนและค่าใช้จ่าย พ.ศ. ๒๕๔๕ข้อ ๗ ให้ยกเลิกความในข้อ๙ ข้อ ๑๐ และข้อ ๑๑ แห่งระเบียบคณะกรรมการพิจารณาค่าตอบแทนผู้เสียหายและค่าทดแทนและค่าใช้จ่ายแก่จำเลยในคดีอาญาว่าด้วยการยื่นคำขอและวิธีพิจารณาคำขอค่าตอบแทนค่าทดแทนและค่าใช้จ่าย พ.ศ. ๒๕๔๕ และให้ใช้ความต่อไปนี้แทนข้อ ๙ คำขอที่ได้ยื่นต่อเจ้าหน้าที่หรือพนักงานเจ้าหน้าที่ให้ถือว่าได้มีการยื่นคำขอต่อคณะกรรมการแล้วเมื่อสำนักงานได้รับคำขอแล้วให้เจ้าหน้าที่หรือพนักงานเจ้าหน้าที่ออกใบรับคำขอให้แก่ผู้ยื่นคำขอไว้เป็นหลักฐานใบรับคำขอจะต้องมีข้อความแสดงวัน เดือน ปี เลขที่รับคำขอชื่อและตำแหน่งของเจ้าหน้าที่หรือพนักงานเจ้าหน้าที่ผู้รับคำขอข้อ ๑๐ คำขอที่สำนักงานได้รับไว้แล้วให้ผู้อำนวยการจัดให้มีการบันทึกการรับคำขอไว้ในสมุดบันทึกหรือระบบคอมพิวเตอร์การรับคำขอสมุดบันทึกหรือระบบคอมพิวเตอร์การรับคำขออย่างน้อยต้องระบุ วัน เดือนปี เลขที่รับคำขอ ชื่อและที่อยู่ของผู้ยื่นคำขอ รวมทั้งชื่อและตำแหน่งของเจ้าหน้าที่หรือพนักงานเจ้าหน้าที่ผู้บันทึกข้อ ๑๑ ก่อนมีการออกใบรับคำขอและบันทึกการรับคำขอไว้ในสมุดบันทึกหรือระบบคอมพิวเตอร์การรับคำขอ ให้เจ้าหน้าที่หรือพนักงานเจ้าหน้าที่ตรวจสอบรายการตามคำขอให้ครบถ้วนและถูกต้องตามแบบที่สำนักงานกำหนดและมีเอกสารหลักฐานตามที่กำหนดในระเบียบนี้คำขอใดที่มีรายการไม่ครบถ้วนหรือไม่ถูกต้องตามแบบที่สำนักงานกำหนดหรือมีเอกสารไม่ครบถ้วนตามที่กำหนดไว้ในระเบียบนี้ให้เจ้าหน้าที่หรือพนักงานเจ้าหน้าที่แจ้งให้ผู้ยื่นคำขอดำเนินการแก้ไขให้ถูกต้องเสียก่อนมีการออกใบรับคำขอและบันทึกในสมุดบันทึกหรือระบบคอมพิวเตอร์การรับคำขอในกรณีที่มีข้อขัดข้องเพียงเล็กน้อยให้เจ้าหน้าที่หรือพนักงานเจ้าหน้าที่รับคำขอนั้นไว้ดำเนินการตามระเบียบนี้ก่อนก็ได้แต่ต้องแจ้งให้ผู้ยื่นคำขอดำเนินการแก้ไขให้ถูกต้องภายในเวลาที่เจ้าหน้าที่หรือพนักงานเจ้าหน้าที่กำหนดแต่ต้องไม่เกินสิบห้าวันนับแต่วันที่รับคำขอในกรณีที่มีเหตุจำเป็นให้ยื่นคำขอขยายระยะเวลาต่อผู้อำนวยการเพื่อพิจารณาอนุญาตเป็นครั้ง ๆ ไป ครั้งละไม่เกินเจ็ดวัน แต่ไม่เกินสามครั้งการดำเนินการตามวรรคสามให้มีการบันทึกในสมุดบันทึกหรือระบบคอมพิวเตอร์การรับคำขอข้อ ๘ ให้ยกเลิกความในวรรคหนึ่งในข้อ๑๒ แห่งระเบียบคณะกรรมการพิจารณาค่าตอบแทนผู้เสียหายและค่าทดแทนและค่าใช้จ่ายแก่จำเลยในคดีอาญา ว่าด้วยการยื่นคำขอและวิธีพิจารณาคำขอค่าตอบแทน ค่าทดแทนและค่าใช้จ่าย พ.ศ. ๒๕๔๕และให้ใช้ความต่อไปนี้แทนให้สำนักงานจัดให้มีระบบการควบคุม ตรวจสอบ การรับคำขอและพิจารณาคำขอ ในการนี้ผู้อำนวยการจะออกระเบียบเกี่ยวกับสารบบของเรื่องเพื่อเป็นหลักเกณฑ์และแนวทางในการดำเนินงานของเจ้าหน้าที่หรือพนักงานเจ้าหน้าที่ในสำนักงานก็ได้ข้อ ๙ ให้ยกเลิกความในข้อ ๑๙แห่งระเบียบคณะกรรมการพิจารณาค่าตอบแทนผู้เสียหายและค่าทดแทนและค่าใช้จ่ายแก่จำเลยในคดีอาญาว่าด้วยการยื่นคำขอ และวิธีพิจารณาคำขอ ค่าตอบแทนค่าทดแทนและค่าใช้จ่าย พ.ศ. ๒๕๔๕และให้ใช้ความต่อไปนี้แทนให้มีคณะอนุกรรมการในกรุงเทพมหานคร ส่วนกลางส่วนภูมิภาค หรือคณะอนุกรรมการอื่นตามที่รัฐมนตรีว่าการกระทรวงยุติธรรมหรือคณะกรรมการเห็นสมควรมีหน้าที่ดังต่อไปนี้(๑) พิจารณาให้ความเห็นการจ่ายค่าตอบแทน ค่าทดแทนหรือค่าใช้จ่ายตามพระราชบัญญัตินี้ต่อคณะกรรมการ(๒)เสนอความเห็นต่อคณะกรรมการเกี่ยวกับมาตรการในการคุ้มครองสิทธิของผู้เสียหายและจำเลยในคดีอาญา(๓) มีหนังสือสอบถามหรือเรียกบุคคลใดมาให้ถ้อยคำหรือให้ส่งเอกสารหลักฐานที่เกี่ยวข้องหรือข้อมูลหรือสิ่งอื่นที่จำเป็นมาเพื่อประกอบการพิจารณา(๔)ปฏิบัติการอื่นใดเพื่อบรรลุวัตถุประสงค์ตามที่กำหนดไว้ในพระราชบัญญัตินี้คณะอนุกรรมการตามวรรคหนึ่งประกอบด้วยประธานอนุกรรมการและอนุกรรมการอื่นซึ่งคณะกรรมการแต่งตั้งจากบุคคลหรือองค์กรหรือสถาบันต่างๆ ซึ่งมีหน้าที่บริหารงานยุติธรรม หรือกระบวนการยุติธรรม การแพทย์ สังคมศาสตร์สิทธิมนุษยชน หรือการเงินการคลัง โดยให้มีจำนวนไม่น้อยกว่าเจ็ดคน แต่ไม่เกินเก้าคนให้ผู้อำนวยการแต่งตั้งข้าราชการ พนักงานราชการหรือผู้ที่ได้รับมอบหมาย ซึ่งมีคุณวุฒิไม่ต่ำกว่าปริญญาตรีในสังกัดสำนักงานหรือกระทรวงยุติธรรมคนหนึ่งเป็นเลขานุการและจะให้มีผู้ช่วยเลขานุการคนหนึ่งหรือหลายคนก็ได้ในการปฏิบัติหน้าที่ให้เลขานุการมีหน้าที่เสนอความเห็นต่อที่ประชุมคณะอนุกรรมการข้อ ๑๐ ให้เพิ่มความต่อไปนี้เป็น (๗) ในข้อ ๒๑แห่งระเบียบคณะกรรมการพิจารณาค่าตอบแทนผู้เสียหายและค่าทดแทนและค่าใช้จ่ายแก่จำเลยในคดีอาญา ว่าด้วยการยื่นคำขอและวิธีพิจารณาคำขอค่าตอบแทน ค่าทดแทนและค่าใช้จ่าย พ.ศ. ๒๕๔๕(๗) รัฐมนตรีว่าการกระทรวงยุติธรรมหรือคณะกรรมการเห็นควรปรับปรุงองค์ประกอบของคณะอนุกรรมการ หรือมีเหตุอื่นอันสมควรประกาศณ วันที่ ๑๘ เมษายน พ.ศ. ๒๕๕๔พันตำรวจเอกทวี สอดส่องรองปลัดกระทรวงยุติธรรมปฏิบัติราชการแทนปลัดกระทรวงยุติธรรมในตำแหน่งประธานกรรมการพิจารณาค่าตอบแทนผู้เสียหายและค่าทดแทนและค่าใช้จ่ายแก่จำเลยในคดีอาญาปริยานุช/ผู้จัดทำ๒๑ มิถุนายน๒๕๕๔ณัฐวดี ดำรง/ตรวจ๒๑ มิถุนายน๒๕๕๔[๑] ราชกิจจานุเบกษาเล่ม ๑๒๘/ตอนพิเศษ ๖๔ ง/หน้า ๑๒/๘ มิถุนายน ๒๕๕๔